stanford-oval/wikipedia huggingface dataset:
Matter (standardi)

Matter on yhteentoimivuusstandardi, jonka avulla toisiinsa kytketyt kodinkoneet voivat viestiä keskenään talon sisäisesti ilman yhteyttä pilvipalveluun.  Matter ei ole älykodin ohjelmistoalusta, sellainen kuin Apple HomeKit, Google Home tai Amazonin Alexa, vaan Matter ainoastaan toimittaa välineet ja kielen laitteiden väliseen viestintään.
Ennen Matteria esimerkiksi Googlen automaatiojärjestelmään kuuluvat laitteet eivät toimineet yhdessä Applen järjestelmän laitteiden kanssa. Matterin avulla mihin tahansa automaatiojärjestelmään kuuluvien laitteiden olisi tarkoitus toimia yhdessä toisten vastaavien järjestelmien laitteiden kanssa.  Matter-yhteensopivat laitteet voivat myös kuulua useaan eri ohjelmistoalustaan samaan aikaan.
Matterin tukeemia laitetyyppejä ovat valaisimet, pistorasiat, kytkimet, termostaatit, lukot, ikkunaverhot ja kaihtimet, turva- ja ympäristöanturit, jääkaapit, astianpesukoneet, pyykinpesukoneet, robottipölynimurit, palovaroittimet, tuulettimet, ilmanlaatumittarit, medialaitteet kuten televisiot, autotallin ovien ohjaimet, LVI-ohjaimet, ilmastointilaitteet ja ilmanpuhdistimet. Lokakuussa 2023 Matter-standardia tukee 1 214 tarkastettua laitetta. Myöhemmin odotetaan tuleviksi tukea esimerkiksi valvontakameroille ja sähköauton latauslaitteille.
Matter on suunniteltu turvalliseksi ja yksityiseksi, helpoksi asentaa ja laajasti yhteensopivaksi. Mikään ei kuitenkaan takaa, että Matter-laitteet tukisivat toistensa kaikkia toimintoja.
Matterin ovat kehittäneet Apple, Amazon, Google ja Samsung. Standardia ylläpitää Connectivity Standards Alliance. Liittoumaan kuuluu 625 jäsenyritystä, esimerkiksi Panasonic ja LG.
Matter-standardi on avoimen lähdekoodin hanke. Laitteita valmistavat yhtiöt voivat käyttää Matterin ohjelmistokehityspakettia ilman korvausta sovittaakseen tuotteensa Matter-järjestelmään.
Verkon rakenne

Amazon Alexa, Google Home, Samsung SmartThings ja Apple Home ovat Matter-standardia tukevia ohjelmistoalustoja. Automaation luovat säännöt ja ohjelmat pyörivät ohjelmistoalustalla. Ohjelmistoalustan omaa kännykkäsovellusta käytetään valtuuttamaan Matter-laitteet verkon osaksi.
Järjestelmään kuuluu lisäksi ohjain, joka voi olla esimerkiksi älykaiutin, näyttöpaneeli, matkapuhelin tai tablettitietokone. Ohjaimen tehtävät edellyttävät sitä, että ohjain on aina paikalla, siinä on virta päällä ja se on yhteydessä kodin lähiverkkoon Wi-Fin tai Ethernetin kautta.
Paremman toimivuuden takaamiseksi tarvitaan Thread-reunareititin. Thread-reunareititin välittää viestejä talon sisäisestä Thread-standardin mukaisesta verkosta Wi-Fi-verkkoon ja Internetiin.   Esimerkiksi eräät älypistorasiat, älykaiuttimet, jääkaapit, televisiot, termostaatit ja Wi-Fi-tukipisteet voivat toimia Thread-reunareitittiminä. Reunareitittimen ansiosta Thread-verkon laitteita voidaan säätää esimerkiksi matkapuhelimella.
Jotkut laitteet, kuten älykaiuttimet, toimivat sekä ohjaimina että reitittiminä.
Historia

Matter-standardi julkaistiin 2022 ja samana vuonna julkaistiin ensimmäiset standardinmukaiset laitteet. Vuonna 2023 julkaistiin Matterin versio 1.2, joka toi mukanaan tuen yhdeksälle uudelle laitetyypille. Matter 1.3 vuonna 2024 toi tuen useammille laitteille, mukaan lukien mikroaaltouunit, uunit, keittotasot, kuivausrummut, liesituulettimet,  sähköautojen latauslaitteet, vesivuototunnistimet, jäätymistunnistimet, sadetunnistimet, vesiventtiilit; lisäsi energian ja veden hallinnan välineitä; sekä toi uusia ominaisuuksia Matterin "casting"-tiedonjakoprotokollaan – mutta samaan aikaan myynnissä oli vain harvoja laitteita, jotka ylsivät edes 1.2-tasolle, eivätkä suuret yritykset olleet lisänneet tuotteisiinsa Matterin tukea.
Tekninen perusta

Matterin toiminta perustuu IP-protokollan käyttöön. Matter toimii Wi-Fin, Ethernetin ja mesh-verkkoprotokolla Threadin kautta. Thread on tarkoitettu vähän kaistanleveyttä vaativille laitteille, kuten hehkulamppuille tai antureille, ja Wi-Fi tai Ethernet on tarkoitettu suuremman kaistanleveyden laitteille, kuten suoratoistomediasoittimille ja kameroille. Matter käyttää Bluetooth LE:tä laitteiden asennuksessa.
Thread on vähän sähköä kuluttava mesh-verkkoprotokolla, joka kehitettiin varta vasten älykoteja varten. Sen vahvuuksia ovat nopeus ja luotettavuus. Threadiin verrattuna: WiFi käyttää enemmän energiaa, Bluetoothin kuuluvuus on heikompi ja Zigbee samoin kuin Z-Wave vaativat hub-laitteen käyttöä. Thread-laitteet muodostavat langattoman verkon toistensa kanssa. Mitä enemmän Thread-laitteita Thread-verkossa on, sen parempi kuuluvuus ja luotettavuus verkolla on.
Kirjallisuusluettelo

Belli, Dimitri et al.: Connectivity Standards Alliance Matter: State of the Art and Opportunities. Elsevier Internet of Things, 2023, 25. vsk.  doi:10.1016/j.iot.2023.101005.  ISSN 2542-6605.  Artikkelin verkkoversio. (englanti)
Yos Sudarso

Yos Sudarso
| --- | --- |
Sijainti:  Papua Indonesia
Vesialue:  Arafuranmeri
Merialue:  Tyyni valtameri
Korkein kohta:  4  m 
Pinta-ala:  11 742 km²
| --- | --- |
Asukasluku:  11 000
Suurin kaupunki:  Kimaan
muokkaa - muokkaa wikitekstiä - muokkaa Wikidataa
Yos Sudarso on Indonesiaan kuuluva saari Papuan provinssissa Uuden-Guinean saaren länsipuolella. Vain kapea kanava erottaa saaren Uudesta-Guineasta. Saari on nimetty indonesialaisen amiraali Yos Sudarson mukaan.
McLaren MP4-21

| McLaren MP4-21 |
| --- | --- |

Talli:   McLaren
Suunnittelija(t):   Adrian Newey
Kuljettajat:  3.  Kimi Räikkönen 4.  Juan Pablo Montoya 4.  Pedro de la Rosa
Teknisiä tietoja
Renkaat:  M
Polttoaine:  Mobil1
Jarrut:  AP
Runko:  Hiilikuitumonokokki
Moottori:  Vapaasti hengittävä Mercedes FO 108S 2.4L V8
Voimansiirto:  McLaren 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Bahrainin GP 2006
Kilpailuja:  18
Voittoja:  0
Paalupaikkoja:  3
Nopeimpia kierroksia:  3
Palkintosijoja:  9
McLaren MP4-21 oli  Adrian Neweyn suunnittelema auto, jolla Formula 1 -talli McLaren kilpaili kaudella 2006. Autoa ajoivat kilpailuissa suomalainen Kimi Räikkönen ja kolumbialainen Juan Pablo Montoya. Auto jatkaa MP4-X nimeämissysteemiä. Autossa oli Michelinin renkaat, AP:n jarrut ja se käytti Mobil1:n poltto- ja voiteluaineita. Auton huomattavin piirre on sen krominvärisyys, joka on suunniteltu sponsorien näkyvyyden maksimoimiseksi. Autossa oli Mercedes-Benzin 2,4 litrainen V8 moottori.
Kauden alusta autoa ajoivat Kimi Räikkönen ja Juan Pablo Montoya, mutta jo muutaman kilpailun kävi selväksi, ettei auto ollut niin kilpailukykyinen kuin sen edeltäjä MP4/20. Autolla saavutettiin melko tasaisesti pisteitä pitkin kautta, mutta se oli jatkuvasti jäljessä Renaultin ja Ferrarin kehitystyöstä. Montoya menetti kilpakuljettajan paikkansa Yhdysvaltain GP:n  jälkeen kolaroituaan kilpailussa Räikkösen kanssa. Hänet korvasi espanjalainen Pedro de la Rosa Autolla saavutettiin kolme paalupaikkaa ja kolme kilpailun nopeinta kierrosta. Voittoja ei kuitenkaan saavutettu. McLaren sijoittui kolmanneksi tallien MM-sarjassa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | McLaren | Mercedes-Benz V8 | M |  | BAH | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 110 | 3. |
| 2006 | McLaren | Mercedes-Benz V8 | M |   Kimi Räikkönen | 3 | Kesk. | 2 | 5 | 4 | 5 | Kesk. | 3 | 3 | Kesk. | 5 | 3 | Kesk. | Kesk. | 2 | Kesk. | 5 | 5 | 110 | 3. |
| 2006 | McLaren | Mercedes-Benz V8 | M |   Juan Pablo Montoya | 5 | 4 | Kesk. | 3 | Kesk. | Kesk. | 2 | 6 | Kesk. | Kesk. |  |  |  |  |  |  |  |  | 110 | 3. |
| 2006 | McLaren | Mercedes-Benz V8 | M |   Pedro de la Rosa |  |  |  |  |  |  |  |  |  |  | 7 | Kesk. | 2 | 5 | Kesk. | 5 | 11 | 8 | 110 | 3. |
Autot, jotka kilpailivat Formula 1 -kaudella 2006
Renault R26
McLaren MP4-21
Ferrari 248 F1
Toyota TF106/TF106B
Williams FW28
Honda RA106
Red Bull RB2
BMW Sauber F1.06
Midland M16
Scuderia Toro Rosso STR1
Super Aguri SA05
SA06
Warren

Warren voi tarkoittaa ainakin seuraavia:
Maantieteellisiä alueita

Warrenin piirikunta, piirikunta Mississipissä, Yhdysvalloissa
Warrenin piirikunta, piirikunta New Jerseyssä, Yhdysvalloissa
Warrenin piirikunta, piirikunta New Yorkin osavaltiossa, Yhdysvalloissa
Warrenin piirikunta, piirikunta Ohiossa, Yhdysvalloissa
Warrenin piirikunta, piirikunta Virginiassa, Yhdysvalloissa
Warren Halt, rautatieseisake Englannissa
Warren Landing, asutuskeskus Manitobassa, Kanadassa
Maantieteellisiä alueita > Kaupunkeja Yhdysvalloissa

Warren, Arkansas
Warren, Michigan
Warren, New York
Warren, Ohio
Warren, Pennsylvania
Henkilöitä > Warren etunimenä

Warren Barguil (s. 1991), ranskalainen maantiepyöräilijä
Warren Beatty (s. 1937), yhdysvaltalainen näyttelijä-ohjaaja
Warren Brittingham (1886–1962), yhdysvaltalainen jalkapalloilija
Warren Buffett (s. 1930), yhdysvaltalainen sijoittaja ja liikemies
Warren E. Burger (1907–1995), Yhdysvaltain Korkeimman oikeuden puheenjohtaja 1969–1986
Warren Cawley (1940–2022), yhdysvaltalainen aitajuoksija ja olympiavoittaja
Warren Chiasson (s. 1934), kanadalainen vibrafonisti
Warren Christopher (1925–2011), yhdysvaltalainen poliitikko
Warren Clarke (1947–2014), englantilainen näyttelijä, elokuvaohjaaja ja -tuottaja
Warren DeMartini (s. 1963), yhdysvaltalainen kitaristi
Warren Ellis (s. 1968), englantilainen sarjakuvakäsikirjoittaja
Warren Foegele (s. 1996), kanadalainen jääkiekkoilija
Warren Griffin III, Warren G (s. 1970), yhdysvaltalainen rap-artisti
Warren G. Harding (1865–1923), Yhdysvaltain 29. presidentti 1921–1923
Warren Hastings (s. 1943), brittiläinen poliitikko
Warren Hawksley (1943–2018), brittiläinen poliitikko
Warren Irvin, yhdysvaltalainen sotakirjeenvaihtaja
Warren Jeffs (s. 1955), yhdysvaltalainen FMAP-kirkon uskonnollinen johtaja
Warren Lee (s. 1976), hongkongilainen pianisti ja säveltäjä
Warren I. Lee (1876 –1955), yhdysvaltalainen republikaanipoliitikko
Warren Littlefield (s. 1952), yhdysvaltalainen yritysjohtaja
Warren Magnuson (1905–1989), yhdysvaltalainen demokraattipoliitikko
Warren Anderson Mathis, Bubba Sparxxx' (s. 1977), yhdysvaltalainen rap-artisti
Warren Oates (1928–1982), yhdysvaltalainen näyttelijä
Warren Peters (s. 1982), kanadalainen jääkiekkoilija
Warren Potent (s. 1962), australialainen olympia-ampuja
Warren Rychel (s. 1967), kanadalainen jääkiekkoilija
Warren Sapp (s. 1972), yhdysvaltalainen amerikkalaisen jalkapallon pelaaja
Warren Schatz (s. 1945), yhdysvaltalainen muusikko ja levytuottaja
Warren Cummings Smith (s. 1992), virolainen alppihiihtäjä
Warren Spector (s. 1955), yhdysvaltalainen tietokonepelisuunnittelija
Warren Stevens (1919–2012), yhdysvaltalainen näyttelijä
Warren Vaché (s. 1951),  yhdysvaltalainen jazzmuusikko
Warren Weaver (1894–1978), yhdysvaltalainen matemaatikko ja konekääntämisen uranuurtaja
Warren Weir (s. 1989), jamaikalainen pikajuoksija
Warren William (1894–1948), yhdysvaltalainen näyttelijä
Warren Womble (1920–2015), yhdysvaltalainen koripallovalmentaja
Warren Wood (1887–1926), yhdysvaltalainen golfaaja
Warren Zevon (1947–2003), yhdysvaltalainen laulaja
Henkilöitä > Warren sukunimenä

Alan Warren (s. 1935), brittiläinen kilpapurjehtija
Allan Warren (s. 1948), brittiläinen valokuvaaja
Butch Warren (1939–2013), yhdysvaltalainen jazzbasisti
Cash Warren (s. 1979), yhdysvaltalainen elokuvatuottaja
Charles Warren (1840–1927), brittiläinen kenraali, arkeologi ja poliisikomentaja
Charles Marquis Warren (1912–1990), yhdysvaltalainen elokuva- ja televisiokäsikirjoittaja, tuottaja ja ohjaaja
Chris Warren jr. (s. 1990), yhdysvaltalainen näyttelijä
Diane Warren (s. 1956), yhdysvaltalainen lauluntekijä
Douglas Joseph Warren (1919–2013), australialainen katolinen piispa
Earl Warren (1891–1974), yhdysvaltalainen poliitikko ja korkeimman oikeuden puheenjohtaja, Warrenin komission puheenjohtaja
Elinor Remick Warren (1900–1991), yhdysvaltalainen säveltäjä
Elizabeth Warren (s. 1949), yhdysvaltalainen juristi, demokraattipoliitikko ja senaattori
Estella Warren (s. 1978), kanadalainen näyttelijä ja malli
Fran Warren (1926–2013), yhdysvaltalainen laulaja
Harry Warren (1893–1981), yhdysvaltalainen säveltäjä
Jay Warren (s. 1956), pitcairnilainen poliitikko
Kiersten Warren (s. 1965), yhdysvaltalainen näyttelijä
Leonard Warren (1911–1960), yhdysvaltalainen baritoni
Lesley Ann Warren (s. 1946), yhdysvaltalainen näyttelijä ja laulaja
Marc Warren (s. 1981), skotlantilainen golfaaja
Marcia Warren (s. 1943), englantilainen näyttelijä
Michael Warren (s. 1946), yhdysvaltalainen televisionäyttelijä ja koripalloilija
Rick Warren (s. 1954), yhdysvaltalainen herätyskristillinen uskonnollinen johtaja
Robert Penn Warren (1905–1989), yhdysvaltalainen kirjailija
Robin Warren (1937–2024), australialainen patologi, Nobelin lääketieteen palkinnon saaja
Samuel Warren (1807–1877), englantilainen kirjailija ja oikeusoppinut
Scott Warren (s. 1962), yhdysvaltalainen kosketinsoittaja
Storm Warren (s. 1988), yhdysvaltalainen koripalloilija
Kuvitteellisia henkilöitä

Ben Warren, nukutuslääkäri draamasarjassa Greyn anatomia
Warren Worthington III, Marvelin sarjakuvahahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Warren”, voi hakea sivunnimihaulla, laajalla sivunnimihaulla tai tekstihaulla.
Matti Tiilikainen

Matti Tiilikainen (2023)
Matti Tiilikainen (s. 20. lokakuuta 1987 Hämeenlinna) on suomalainen jääkiekkovalmentaja.
Pelaajaura

Tiilikainen pelasi vuosina 2003–2008 HPK:n juniorijoukkueissa jääkiekkoa. Kaudella 2006–2007 hän toimi HPK:n U20 joukkueen kapteenina. Tiilikainen ei kuitenkaan ikinä pelannut yhtäkään ottelua pääsarjatasolla.
Valmentajaura

Vuosina 2008–2011 Tiilikainen toimi HPK:n A-junioireiden apuvalmentajana. Kaudeksi 2011–2012 Tiilikainen siirtyi HPK:n U18-joukkueen päävalmentajaksi ja jatkoi siellä myös vielä seuraavankin kauden. Vuodet 2013–2015 Tiilikainen valmensi vanhalla paikallaan A-junioreiden apuvalmentajana. Kauden 2015–16 hän aloitti A-junioreiden päävalmentajana ja kesken kauden hänet nostettiin HPK:n edustusjoukkueen apuvalmentajaksi. Seuraavat kaksi kautta hän toimi jälleen HPK:n A-junioreiden päävalmentajana. Kaudella 2017–18 hän toimi myös Suomen U20-maajoukkueen apuvalmentajana. Kaudelle 2018–19 Tiilikainen siirtyi Frankurt Löwenin päävalmentajaksi Saksan DEL2-liigaan. Ensimmäinen kausi Saksassa oli menestyksekäs ja Tiilikainen valmensi Löwenin runkosarjan voittoon. Pudotuspeleissä Löwen eteni aina finaaleihin saakka jossa se kuitenkin taipui EV Ravensburgille otteluvoitoin 4–2. Kaudella 2019–20 Tiilikainen valmensi Löwenin jälleen runkosarjan voittoon. COVID-19-viruksen vuoksi pudotuspelejä ei kuitenkaan pelattu. Kaudelle 2020–21 Tiilikainen siirtyi HPK:n liigajoukkueen päävalmentajaksi 2+1-vuotisella sopimuksella, mutta sai potkut lokakuussa 2021.
Valmentajaura > Päävalmentaja

2011–2013: HPK U18 (B-nuorten SM-sarja)
2015–2018: HPK U20 (A-nuorten SM-liiga)
2018–2020: Löwen Frankfurt (DEL2)
2020–2021: HPK (SM-liiga)
Valmentajaura > Apuvalmentaja

2008–2011: HPK U20 (A-nuorten SM-liiga)
2013–2015: HPK U20 (A-nuorten SM-liiga)
2017–2018: Suomen nuorten jääkiekkomaajoukkue
Max Forsman

Max Forsman (s. 1973) on suomalainen näyttelijä.
Forsman on kiinnitetty Svenska Teaterniin Helsingissä ja eniten hän on näytellyt ruotsiksi.
Suomenkieliselle yleisölle Forsman on tunnettu juontajana tieteellisvihteellisessä sarjassa Avara ihmisluonto (YLE) ja roolistaan "Markus Aaltona" sarjassa Onnela (C more/MTV3, kaudet 3, 4 ja 5).
Yhteiskunnallinen yritys -merkki

Yhteiskunnallinen Yritys -merkin logo
Yhteiskunnallinen Yritys -merkin vanha 2021 käytöstä poistunut logo.
Yhteiskunnallinen Yritys -merkki on joulukuussa 2011 julkistettu liiketoimintamerkki, joka viestii yrityksistä, joiden ensisijainen tavoite on ratkaista yhteiskunnallisia tai ympäristöongelmia, kantaa yhteiskunnallista vastuuta ja tuottaa yhteiskunnallista hyvää. Yhteiskunnalliset yritykset harjoittavat kestävää pitkän tähtäimen liiketoimintaa ja käyttävät voitostaan vähintään puolet toimintansa kehittämiseen tai lahjoittavat sen määrittämäänsä hyvään tarkoitukseen. Yhteiskunnallinen yritys myös toimii avoimesti ja läpinäkyvästi pyrkien osoittamaan tuottamiaan yhteiskunnallisia vaikutuksia. Merkki on myönnetty yli 300:lle hyvin erilaiselle yritykselle ja yhdistykselle (tilanne tammikuussa 2023). Merkkiä käyttävät esimerkiksi monet hoiva-alan yritykset, ympäristösektorin toimijat, terveyspalvelujen tarjoajat ym.
Yhteiskunnallinen Yritys -merkin logo uusittiin vuonna 2021.
Merkin myöntämisperusteet

Suomalaisen Työn Liitto myöntää ja hallinnoi Yhteiskunnallinen Yritys -merkkiä. Merkin myöntää hakemusten perusteella puolueettomista asiantuntijoista koostuva toimikunta. Merkki julkistettiin haettavaksi joulukuussa 2011. Merkki myönnetään pääsääntöisesti kolmeksi vuodeksi kerrallaan, mutta toimikunta voi myöntää merkin myös lyhyemmäksi ajaksi. Merkin käyttöoikeuteen vaadittavat tiedot tarkistetaan yrityksiltä vuosittain.
Yhteiskunnallinen Yritys -merkkiä voi hakea sen kriteerit täyttävä yritys. Myöntämisessä painotetaan ensisijaisia kriteereitä, mutta arvioinnissa tarkastellaan myös sitä, kuinka yritys täyttää toissijaiset kriteerit. Lisäksi yrityksen pitää täyttää tietyt kelpoisuusvaatimukset.
Kelpoisuusvaatimukset:
Pääkonttori Suomessa
Y-tunnus
Uudet, vasta toiminnan aloittavat yhteisöt voivat saada käyttöoikeuden aluksi 1 vuodeksi, jos muut kriteerit täyttyvät. Yhteisöllä tulee olla liiketoimintaa ja -vaihtoa mutta tilinpäätöksen ei tarvitse olla valmis.
Ensisijaiset kriteerit:
Yrityksen tarkoitus tuottaa liiketoiminnallaan yhteiskunnallista hyvää ja viestiä siitä avoimesti.
Voitosta käytetään suurin osa yhteiskunnallisen tavoitteen edistämiseen sijoittamalla voittoa takaisin toimintaan tai ohjaamalla sitä yleishyödylliseen tarkoitukseen/yhdistykselle. Tämä voidaan todeta rajoitetun voitonjaon kirjauksella yhtiöjärjestykseen tai muulla vastaavalla selvityksellä.
Toissijaiset kriteerit:
Yrityksellä tulee olla yhteiskunnalliseen tehtävään liittyvä toimintatapa, esimerkiksi palvelu, tuote, tuotanto, liiketoimintamalli, markkinointi, projekti, kohderyhmä tai johtaminen. Yhteiskunnallisia vaikutuksia tulee arvioida ja mitata.
Liiketoiminnan tulee olla avointa ja hyvän hallintotavan mukaista, siitä tulee viestiä avoimesti ja läpinäkyvästi. Yritys tukee työntekijöiden yhdenvertaisuutta, osaamisen vahvistamista ja mahdollisuutta osallistua päätöksentekoon. Yritys toimii vastuullisesti ympäristön ja eri sidosryhmien suuntaan.
Merkin tarkat myöntämisperusteet, toimikunnan kokoonpano, hakulomake ja -ohje löytyvät Suomalaisen Työn Liiton kotisivuilta.
Aiheesta muualla

Suomalaisen Työn Liiton Yhteiskunnallinen Yritys -merkin sivut
Sinivalkoinenvalinta.fi Yhteiskunnallinen Yritys -merkin saaneet yritykset
ARVO-liitto
У

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
У у
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
У on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin.
Ääntäminen

У ääntyy tavallisesti vokaalina /u/. Sen äännearvo on bulgariassa /u/, makedoniassa /u/, marissa /u/, serbiassa /u/, ukrainassa /u/, valkovenäjässä /u/ ja venäjässä /u/.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | У | у |
| --- | --- | --- |
| Unicode | 0423 | 0443 |
| ISO 8859-5 | C3 | E3 |
| KOI8 | F5 | D5 |
| Windows-1251 | D3 | F3 |
| MS-DOS-koodisivu 866 | 93 | E3 |
| HTML | &#x0423; | &#x0443; |
Т

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Т т
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Т on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin.
Latinalaisissa aakkosissa on vastaava, samannäköinen merkki T. Unicodessa nämä ovat kuitenkin eri merkit.
Ääntäminen

Т ääntyy tavallisesti joko soinnittomana dentaalisena klusiilina /t/, soinnittomana liudentuneena dentaalisena klusiilina /tʲ/. Sen äännearvo on bulgariassa /t/ tai /tʲ/, makedoniassa /t/, marissa /t/ (vuorimarissa myös /tʲ/), serbiassa /t/, ukrainassa /t/ tai /tʲ/, valkovenäjässä /t/ tai /tʲ/ ja venäjässä /t/ tai /tʲ/.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Т | т |
| --- | --- | --- |
| Unicode | 0422 | 0442 |
| ISO 8859-5 | C2 | E2 |
| KOI8 | F4 | D4 |
| Windows-1251 | D2 | F2 |
| MS-DOS-koodisivu 866 | 92 | E2 |
| HTML | &#x0422; | &#x0442; |
Warped

| ”Warped” Red Hot Chili Peppers |
| --- | --- | --- |

Singlen tiedot
 Albumilta: One Hot Minute
 Äänitetty : kesäkuu 1994 -  helmikuu 1995
 Julkaistu: 12. syyskuuta 1995
 Tuottaja(t): Rick Rubin
 Tyylilaji: Alternative metal Alternative rock
 Kesto: 05.04
 Levy-yhtiö: Warner Bros.
Red Hot Chili Peppersin muut singlet
| ”Soul to Squeeze” 1993 | ”Warped” 1995 | ”My Friends” 1995 |
Warped on Red Hot Chili Peppersin kappale yhtyeen vuoden 1995 albumilta One Hot Minute. Kappale julkaistiin singlenä saman vuoden syyskuussa. Single on albumin ensimmäinen kappale ja myös ensimmäinen single. Single on myös Red Hot Chili Peppersin ensimmäinen julkaisu bändin uuden kitaristin, Dave Navarron kanssa, John Fruscianten jätettyä bändin vuonna 1992. Välissä bändin kitaristit olivat Arik Marshall ja Jesse Tobias.
Singlestä tehtiin myös musiikkivideo vuonna 1995.
Singlen b-puoli on "Melancholy Mechanics", joka esiintyy elokuvan "Twister" soundtrackissa.
Tausta

Yhtyeen edellisen albumin ilmestymisestä oli kulunut jo kolme vuotta, kun se aloitti uuden nauhoittamisen kesällä 1994. Muiden jäsenten harmiksi yhtyeen edellinen kitaristi oli lähtenyt yhtyeestä kesken kiertueen, Japanissa alkuvuodesta 1992. Hän pakkasi kamansa ja palasi kotiinsa Los Angelesiin. Arik Marshall valittiin korvaamaan häntä loppukiertueeksi. Hän oli mukana yhdellä  bändin musiikkivideolla, joka oli single "Breaking the Girl. Palattuaan kotiin yhtye laittoi ilmoituksen lehteen vapaasta koesoitosta, uuden kitaristin löytämiseksi. Toistuvien epäonnistumisien jälkeen yhtyeen rumpali Chad Smith ehdotti Jane's Addictionin entistä (ja nykyistä) kitaristia, Dave Navarroa. Albumin nauhoituksia leimasi laulaja Anthony Kiedisin huumeriippuvuus, mikä viivästytti albumin kappaleiden sanoituksia. Albumin sanoitusten inspiraationa ei ollut enää niin paljon seksi ja hauskanpito, vaan enemmän huumeet ja masennus.
Kappaleen ensiesiintyminen oli Woodstockissa vuonna 1994. Samalla keikalla kuultiin ensimmäistä kertaa myös muita albumin One Hot Minute kappaleita, kuten kappale Aeroplane, joka julkaistiin myöhemmin myös singlenä. Livenä soitettuna kappale loppui usein samanlaisesti, kuin Jane's Addictionin kappale "Three Days".